разполага с десетки хиляди активни производители с различна големина (139). В искането за преглед заявителят твърдеше, че Китай има производствен капацитет от 5,5 млн. тона при свободен капацитет, достигащ над 36 % през 2016 г., като прогнозите са той да не спадне под 30 % до 2021 г. (140). Производствен капацитет с такива размери означава, че само Китай би могъл многократно да покрие цялото потребление на Съюза, което се изчислява на около 634 000 тона през разследвания период в рамките на прегледа (вж. съображение 205 по-долу). Проблемът със свръхкапацитета беше също така отчетен във финансовите доклади на някои от големите китайски производители (141).
 (181)
 След налагането на мерките износът за Съюза на керамични съдове и прибори за сервиране е продължил в големи количества и все още е представлявал почти 60 % от потреблението на Съюза, както е разяснено по-подробно в раздел 4.3.1 по-долу. Това сочи, че китайските производители износители на керамични съдове и прибори за сервиране имат стабилни бизнес отношения с клиентите си в Съюза.
 (182)
 Въз основа на гореизложеното Комисията заключи, че Китай е между най-големите производители в света на керамични съдове и прибори за сервиране и има значителен свободен капацитет, който би могъл лесно да се насочи към износ за Съюза при отмяна на мерките, като се имат предвид съществуващите стабилни бизнес отношения.
 3.3.2. Износ за трети държави
 3.3.2.1. Оказал съдействие производител износител
 (183)
 Подобно на продажбите на Съюза целият износ за трети държави е бил за независими клиенти и на FOB база. Поради това, в съответствие с член 2, параграф 8 от основния регламент, Комисията използва действително платената или платима цена за разглеждания продукт при продажбата му за износ за останалата част на света.
 (184)
 Нормалната стойност беше формирана, както е разяснено в съображения 154—167 по-горе.
 (185)
 Комисията сравни формираната нормална стойност с експортната цена за трети държави на ниво франко завода съгласно член 2, параграф 10 от основния регламент. Поради това FOB експортната цена беше коригирана за вътрешен превоз, разходи за обработка, товарене, опаковане, банкови такси и кредитни разходи (в интервала между 10 % и 15 %).
 (186)
 При това сравнение се получи дъмпингов марж от около 57 % за оказалия съдействие производител износител през разследвания период в рамките на прегледа.
 3.3.2.2. Китай като цяло
 (187)
 Според GTA Китай (142) е изнесъл 1 523 910 тона, възлизащи на 3 755 428 981 CNY, или средна FOB стойност от 19,09 CNY/kg.
 (188)
 Нормалната стойност беше формирана, както е разяснено в съображения 154—167 по-горе.
 (189)
 Комисията сравни формираната нормална стойност с експортната цена на ниво EXW съгласно член 2, параграф 10 от основния регламент. Поради това FOB експортната цена беше коригирана за вътрешен превоз, разходи за обработка, товарене, опаковане, банкови такси и кредитни разходи (в интервала между 10 % и 15 %).
 (190)
 Горепосоченото сравнение показа дъмпингов марж за цялата държава за износа към всички трети държави (с изключение на Съюза) в интервала 15 %—24 %.
 3.3.3. Заключение относно китайския износ за пазари на трети държави
 (191)
 Комисията установи, че през разследвания период в рамките на прегледа износът